Ashtamgam Ayurveda Chikitsalayam & Vidyapeedham

NSS Unite - 2024
2024-01-12 | Ashtamgam, Kerala, India
The Ashtamgam NSS 2024 unit was officially inaugurated by Mr. Junise V, the KUHS NSS District Convenor, and was followed by an informative orientation class for the students.

Sishyopanayaneeyam - 2023 Batch
2023-12-18 - 2023-12-19 | Ashtamgam, Kerala, India
വാവനൂർ അഷ്ടാംഗം ആയുർവ്വേദ ചികിത്സാലയത്തിൽ ഒരു പുതിയ ആയുർവ്വേദ യുവതലമുറയ്ക്ക് കൂടി വിദ്യാരംഭം കുറിച്ചു.
അഷ്ടാംഗം ആയുർവ്വേദ വിദ്യാപീഠത്തിലെ 8 ബാച്ചിലേക്കുള്ള ബി.എ.എം. എസ് വിദ്യാർത്ഥികൾ ആണ് ആയുർവ്വേദത്തിൽ വിദ്യാരംഭം കുറിച്ചത്.അഷ്ടവൈദ്യൻ പുലാമന്തോൾ ശങ്കരൻ മൂസ്സ് ,വൈദ്യൻ ഗംഗാധരൻ നായർ എന്നിവർ ചടങ്ങുകൾക്ക് നേതൃത്വം നൽകി . കോളേജ് പ്രിൻസിപ്പാൾ അഷ്ടവൈദ്യൻ ആലത്തിയൂർ നാരായണൻ നമ്പി അധ്യക്ഷത വഹിച്ചു .ട്രസ്റ്റ് സെക്രട്ടറി ഉണ്ണി മങ്ങാട്ട് മുഖ്യ പ്രഭാഷണവും നടത്തി.

ഘൃത സംഭരണo - 2023
2023-11-21 | Ashtamgam, Kerala, India
ആയുർവേദ ആചാര്യൻ പദ്മഭൂഷണം വൈദ്യഭൂഷണം ശ്രീ രാഘവൻ തിരുമുൽപ്പാട് സാറിന്റെ ചരമദിനമായ ഇന്ന്(21/11/2023) കോളേജ് ക്യാമ്പസ്സിൽ സംഘടിപ്പിച്ച ശ്രീ തിരുമുൽപ്പാട് സാറിന്റെ അനുസ്മരണവും “ഘൃത സംഭരണവും”

Naturopathy Day – 2023
2023-11-18 | Ashtamgam, Kerala, India
ദേശീയ പ്രകൃതി ചികിത്സാ ദിനത്തോടനുബന്ധിച്ച് Dr.Dinesh Kartha CMO, Thrissur District Cooperative Naturopathy Sanatorium -Sanjeeevani, Peramangalam , Thrissur Managing director, Aura Acupuncture Clinic, Panamukk , Thrissur നേതൃത്വത്തിൽ അഷ്ടാംഗം വിദ്യാർത്ഥികൾക്കുവേണ്ടി സംഘടിപ്പിച്ച പ്രകൃതി ചികിത്സാ ക്ലാസ്സിൽ നിന്ന്

ദേശീയ പ്രകൃതി ചികിത്സാ ദിനത്തോടനുബന്ധിച്ച് അഷ്ടാംഗം ഹോണററി ഫിസിഷൻ യോഗശ്രീ ശംഭു നമ്പൂതിരിയുടെ നേതൃത്വത്തിൽ അഷ്ടാംഗം വിദ്യാർത്ഥികൾക്കുവേണ്ടി സംഘടിപ്പിച്ച ക്ലാസ്സിൽ നിന്ന്

ദേശീയ പ്രകൃതി ചികിത്സാ ദിനത്തോടനുബന്ധിച്ച് കുട്ടികൾ നടത്തിയ ഭക്ഷ്യമേളയിൽ നിന്ന് ….

Aranyakam - 2023
2023-11-14 08:00 - 2023-11-16 17:00 (Asia/Kolkata) | Ashtamgam, Kerala, India
Aranyakam on an Anupa Sadharana desam..
November 14th, 15th & 16th 2023 at Ashtamgam Ayurveda Chikitsalayam & Vidyapeedham, Vavanoor, Koottanad, Palakkad
The Arya Vaidya Pharmacy (Coimbatore) Ltd, CIMH in association with Ashtamgam Ayurveda Chikitsalayam & Vidyapeedham cordially invites you to embrace this unique experience with nature .
A journey through nature where every herb tells a tale.
Aranyakam is a quest through nature to find the unknown and experience the known true knowledge.
A one-of-a-kind journey led by the eminent masters of Ayurveda, Botany, and environment the programme brings forth the hidden knowledge about herbs and the environment in Anupa Sadharana desham.
The 3 days exclusive programme comprising in-house and on field sessions will concentrate on the unexplored traits of Ayurvedic ethno-medico botanical practices of India.
For details please contact…
Vd Vipin s : 9447790132
Vd.Divya P S : 8891187899

ശില്പശാലയോടനുബന്ധിച്ച് നാഗലശ്ശേരി കുന്നുകളിൽ ഔഷധസസ്യ സർവ്വേയും ഔഷധസസ്യ പ്രദർശനവും വിതരണവും സംഘടിപ്പിച്ചു. സർവ്വേയിൽ ഔഷധസസ്യ വിദഗ്ധർ അപൂർവ സസ്യങ്ങളായ ജീവകം , നറുപ്പാണൽ ,ആറ്റു ചേര് ,മുള്ളിലം, പെരും കുരുമ്പ എന്നിവ പരിചയപ്പെടുത്തുകയുണ്ടായി. ഔഷധസസ്യപ്രദർശനത്തിൽ അഗസ്ത്യാർകൂടത്തിൽ മാത്രം കണ്ടുവരുന്ന ജാനകി പത്ര അരയാൽ , കീരി കിഴങ്ങ്, ആരോഗ്യപ്പച്ച, ഓരിതൾ താമര തുടങ്ങിയവ ഈ പ്രദർശനത്തിന്റെ വേറിട്ട അനുഭവമായിരുന്നു. 600 ൽ പരം വിദ്യാർത്ഥികളും, പൊതുജനങ്ങളും ഈ പ്രദർശനമേളയെ സമ്പന്നമാക്കി. ശില്പശാലയുടെ സമാപനയോഗത്തിൽ ശ്രീ ഉണ്ണിമങ്ങാടിന്റെ ( അഷ്ടാംഗം ട്രസ്റ്റ് സെക്രട്ടറി) അധ്യക്ഷതയിൽ ചേർന്ന ചടങ്ങിൽ NMPB , Senior Scientist Dr. ഉദയൻ, കോയമ്പത്തൂർ ആര്യവൈദ്യ ഫാർമസി പ്രതിനിധി ശ്രീ അശോക് കുമാർ, CIMH പ്രസിഡൻറ് പ്രൊഫ. അജയൻ . S എന്നിവർ അനുഭവങ്ങൾ പങ്കുവെക്കുകയും, ദ്രവ്യഗുണം മേധാവി ഡോക്ടർ വിപിൻ എസ് നന്ദി പ്രകാശിപ്പിക്കുകയും ചെയ്തു

Aranyakam – brochure_compressed

Ayurveda Day - 2023
2023-11-06 08:00 - 2023-11-10 17:00 | Ashtamgam, Kerala, India
ആയുർവേദ ദിനാഘോഷവുമായി ബന്ധപ്പെട്ട് വിദ്യാർഥികൾ ആശുപത്രി അംഗണത്തിൽ സംഘടിപ്പിച്ച ആയുർവേദ പ്രദർശനം

Placement - 2023
2023-10-19 | Ashtamgam, Kerala, India
Congratulations to our Exceptional Medical Residents!
We feel proud to announce the outstanding success of our medical interns in the recent campus interviews conducted. Their dedication, knowledge, and skills have shone brightly, and they have started their journey of success.
We extend our heartfelt congratulations to these talented individuals for successfully utilising the opportunity and choosing the field of clinical medicine.
A Big Thankyou to the firm participated in the campus interview.
We would like to express our gratitude to the firms that recognized and harnessed the potential of our interns. Your presence and engagement have played a pivotal role in this accomplishment.
For those yet to join our ranks, we extend a warm welcome to participate in our campus interviews. Embrace the opportunity to connect with our exceptional talent and be part of our journey in shaping the future of healthcare.
Together, We Are Building a Healthier Tomorrow!

Graduation Day – 2017 Batch
2023-09-07 - 2023-09-08 | Ashtamgam, Kerala, India
അഷ്ടാംഗം ആയുർവേദ കോളേജിന്റെ രണ്ടാമത്തെ ഗ്രാജുവേഷൻ പ്രോഗ്രാം :
രണ്ടാമത്തെ ബി.എ.എം.എസ്. ബാച്ചിന്റെ ഗ്രാജുവേഷൻ സെറിമണി 2023 സെപ്തംബർ 7-ാം തിയതി നടന്നു . 2017 ൽ പഠനം ആരംഭിച്ച ഈ ബാച്ച് അഞ്ചര വർഷത്തെ ആയുർവേദ പഠനം പൂർത്തീകരിക്കുന്നതിനോടനുബന്ധിച്ച് “അദ്വിതീയ “എന്ന പേരിൽ നടത്തിയ പ്രോഗ്രാം വാവന്നൂർ , വെള്ളടിക്കുന്ന് രാജപ്രസ്ഥം കൺവെൻഷൻ സെന്ററിൽ വച്ചാണ് നടന്നത്. പ്രസ്തുത ചടങ്ങിൽ, S-VYASA യൂണിവേഴ്സിറ്റി (ബാംഗലൂരു ) സ്ഥാപകനും ചാൻസലറുമായ പത്മശ്രീ എച്ച് ആർ നാഗേന്ദ്ര, പ്രശസ്ത കാൻസർ രോഗ ചികിത്സാ വിദഗ്ദ്ധൻ ഡോ വി. പി. ഗംഗാധരൻ എന്നിവർ വിശിഷ്ഠ അതിഥികളായി എത്തി. ഗ്രാജുവേഷൻ സെറിമണിക്ക് ശേഷം ഡോക്ടർമാർ, ശ്രേഷ്ഠ ഭിഷഗ്വരന്മാരായ വൈദ്യൻ ഗംഗാധരൻ നായർ , അഷ്ടവൈദ്യൻ ബ്രഹ്മശ്രീ ഇ.ടി. ദിവാകരൻ മൂസ്, അഷ്ടവൈദ്യൻ പുലാമന്തോൾ ശങ്കരൻ മൂസ് എന്നിവരുടെ അനുഗ്രഹം സ്വീകരിക്കുകയും ചെയ്തു, സമാവർത്തന ചടങ്ങിന്റെ ഉദ്ഘാടനം നിർവഹിച്ചത് ആയുർവൈദ് ഹോസ്പിറ്റൽസ് സ്ഥാപകനും , CEO യുമായ ശ്രീ.രാജീവ് വാസുദേവൻ ആയിരുന്നു. തുടർന്ന് അഷ്ടാംഗം ആയുർവേദ വിദ്യാപീഠത്തിലെ ഗുരുനാഥൻമാരെ ഗുരുവന്ദനം ചടങ്ങിലൂടെ ആദരിക്കുകയും ചെയ്തു.കോളേജ് പ്രിൻസിപ്പൽ,ഡോ.എ.ൻ നാരായൺ നമ്പി, ട്രസ്റ്റ്‌ സെക്രട്ടറി.ഇ.എം ഉണ്ണികൃഷ്ണൻ, മാനേജിങ് ട്രസ്റ്റി കാണിപ്പയൂർ നാരായണൻ നമ്പൂത്തിരിപ്പാട്, മെഡിക്കൽ സുപ്രണ്ട് ഡോ. പി. പി പുരുഷോത്തമൻ നമ്പൂതിരി എന്നിവർ ചടങ്ങിൽ സംസാരിച്ചു.

*** Admission Open for 2023-24 for BAMS ***
2023-07-08 08:00 - 2023-11-30 23:55 | Ashtamgam, Kerala, India
Please contact college office for more details

0466 – 237 2001
Mob : 7558823000

Yoga Day - 2023
2023-06-21 - 2023-06-22 | Ashtamgam, Kerala, India
അഷ്ടാംഗം ആയുർവേദ ചികിത്സാലയം & വിദ്യാപീഠത്തിൽ അന്താരാഷ്ട്ര യോഗ ദിനം വിവിധ പരിപാടികളോടെ ആചരിച്ചു. മൂന്നുദിവസമായി സംഘടിപ്പിച്ച യോഗ ദിന പരിപാടി കോഴിക്കോട് പതഞ്ജലി യോഗ റിസർച്ച് സെൻറർ സ്ഥാപകൻ യോഗചാര്യ ഉണ്ണി രാമൻ മാസ്റ്റർ ഉദ്ഘാടനം ചെയ്തു. തുടർന്ന് നടന്ന ചടങ്ങിൽ മഹർഷി വിദ്യാലയം മാനേജർ ശ്രീ വിനയഗോപാൽജി യോഗ ഫോർ ഹ്യൂമാനിറ്റി എന്ന വിഷയത്തിൽ മുഖ്യപ്രഭാഷണം നടത്തി. “എല്ലാവർക്കും യോഗ” എന്ന ആശയം മുൻനിർത്തി സംഘടിപ്പിച്ച യോഗ ദിന പരിപാടികളിൽ അഷ്ടംഗം ജീവനക്കാർക്കായി “വൈ ബ്രേക്ക് പ്രോട്ടോകോൾ” എന്ന പേരിൽ യോഗാ പരിശീലനവും സംഘടിപ്പിച്ചു. വിദ്യാർത്ഥികളിലേക്ക് യോഗാദിനചര്യ പ്രചരിപ്പിക്കുന്നതിനായി ചുറ്റുവട്ടത്തുള്ള വിവിധ സ്കൂളുകളിൽ യോഗ ക്ലാസുകളും യോഗ ദിനത്തോടനുബന്ധിച്ചു സംഘടിപ്പിച്ചു. അഷ്ടാംഗം ക്യാമ്പസിൽ വച്ച് നടന്ന യോഗ ദിന പരിപാടിയിൽ പ്രൊഫസർ ശ്യാമള , സ്വസ്ഥവൃത്തം വിഭാഗം വൈദ്യൻ സ്വാതി, യോഗശ്രീ ശംഭു നമ്പൂതിരി എന്നിവർ സംസാരിച്ചു.

KEAM - Apply till 23rd June for BAMS
2023-06-17 13:30 - 2023-06-23 20:30 | Ashtamgam, Kerala, India
KEAM – reopened

പരിസ്ഥിതി സപ്താഹo – ഓയിസ്ക് ഇന്റർനാഷനൽ പട്ടാമ്പി ചാപ്റ്റർ -2023
2023-06-02 - 2023-06-03 | Ashtamgam, Kerala, India
ലോകപരിസ്ഥിതി ദിനത്തോടനുബന്ധിച്ച്, ഓയിസ്ക് ഇന്റർനാഷനൽ പട്ടാമ്പി ചാപ്റ്ററും വാവന്നൂർ അഷ്ടാംഗം ആയുർവേദ വിദ്യാപീഠവും ചേർന്ന് നടത്തിയ സ്റ്റേറ്റ് സെമിനാർ കേരള നദീ സംരക്ഷണസമിതി പ്രസിഡന്റ് എസ്.പി.രവി ഉദ്ഘാടനം ചെയ്യുന്നു. കേരളത്തിലെ പുഴകൾ നേരിടുന്ന പ്രശ്നവും പരിഹാര മാർഗങ്ങളും എന്ന വിഷയത്തിലായിരുന്നു സെമിനാർ. മുരളീധരൻ വേളേരിമഠം അധ്യക്ഷനായി. ഡോ.കെ.അബ്ദുൽ ജബ്ബാർ, കെ.വിനോ ദ് നമ്പ്യാർ, ടി.പി.ജുകേഷ്, കെ.അബ്ദുൽ അസീസ്, അഷ്ടാംഗം സെക്രട്ടറി ഇ.എം ഉണ്ണിക്കൃഷ്ണൻ, ഡോ.കെ.പാർവതി വാരിയർ, പി ലക്ഷ്മി, ഡോ.കെ.ഖലീൽ എന്നിവർ പ്രസംഗിച്ചു.

പരിസ്ഥിതി സപ്താഹo - 2023
2023-06-02 - 2023-06-03 | Ashtamgam, Kerala, India
ലോകപരിസ്ഥിതി ദിനത്തോടനുബന്ധിച്ച് വർഷം തോറും അഷ്ടാംഗം നടത്തിവരാറുള്ള പരിസ്ഥിതി വാരാചരണനത്തിന് തുടക്കമായി.
ജൂൺ ഒന്ന് മുതൽ ജൂൺ 8 വരെ നീളുന്ന പരിസ്ഥിതി സപ്താഹത്തിൽ വിദഗ്ദ്ധർ നയിക്കുന്ന പ്രഭാഷണ പരമ്പര, പരിസ്ഥിതി സംരക്ഷണ പ്രവർത്തനങ്ങൾ, പരിസരശുചീകരണം, വൃക്ഷത്തെ നടീൽ,വൃക്ഷ തൈ പരിപാലനം തുടങ്ങി നിരവധി പ്രവർത്തനങ്ങൾ ആണ് ഇതുമായി സംഘടിപ്പിക്കുന്നത്.
അഷ്ടാംഗം കമ്പസ്സിൽ വെച്ച് നടന്ന പരിസ്ഥിതി സപ്താഹത്തിന്റെ ഉദ്ഘാടനം പ്രശസ്ത പരിസ്ഥിതി പ്രവർത്തകൻ , ശ്രീ രാജേന്ദ്രൻ അലിയാസ് ബാബു നിർവഹിച്ചു.
അഷ്ടാംഗം പ്രിൻസിപ്പൽ പ്രൊഫസർ ഡോ. അഷ്ടവൈദ്യൻ ആലത്തൂർ നാരായണൻ നമ്പി അധ്യക്ഷതവഹിച്ചു .
ട്രസ്റ്റ് സെക്രട്ടറി ഉണ്ണിമങ്ങാട്,ഡോ:ഓംപ്രകാശ് നാരായണൻ സ്റ്റാഫ്‌ സെക്രട്ടറി പ്രകാശൻ, ശ്രീമതി സുജാത എന്നിവർ ചടങ്ങിൽ പ്രസംഗിച്ചു .
തുടർന്ന് കൃഷിയും പരിസ്ഥിതിയും എന്ന് വിഷയത്തെക്കുറിച്ച് പ്രഭാഷണവും നടന്നു .

Sishyopanayaneeyam - 2022 Batch
2023-02-20 | Ashtamgam, Kerala, India
വാവനൂർ അഷ്ടാംഗം ആയുർവ്വേദ ചികിത്സാലയത്തിൽ ഒരു പുതിയ ആയുർവ്വേദ യുവതലമുറയ്ക്ക് കൂടി വിദ്യാരംഭം കുറിച്ചു.
അഷ്ടാംഗം ആയുർവ്വേദ വിദ്യാപീഠത്തിലെ ഏഴാം ബാച്ചിലേക്കുള്ള ബി.എ.എം. എസ് വിദ്യാർത്ഥികൾ ആണ് ആയുർവ്വേദത്തിൽ വിദ്യാരംഭം കുറിച്ചത്.അഷ്ടവൈദ്യൻ പുലാമന്തോൾ ശങ്കരൻ മൂസ്സ് ,വൈദ്യൻ ഗംഗാധരൻ നായർ എന്നിവർ ചടങ്ങുകൾക്ക് നേതൃത്വം നൽകി . കോളേജ് പ്രിൻസിപ്പാൾ അഷ്ടവൈദ്യൻ ആലത്തിയൂർ നാരായണൻ നമ്പി അധ്യക്ഷത വഹിച്ചു .ട്രസ്റ്റ് സെക്രട്ടറി ഉണ്ണി മങ്ങാട്ട് മുഖ്യ പ്രഭാഷണവും , കാണിപ്പയ്യൂർ നാരായണൻ നമ്പൂതിരി അനുഗ്രഹ പ്രഭാഷണവും നടത്തി. വൈസ് പ്രിൻസിപ്പൽ ഡോക്ടർ എ .രമ്യ , അസിസ്റ്റൻറ് മെഡിക്കൽ സൂപ്രണ്ട് വൈദ്യൻ മനോജ് കുമാർ കെ ,ഡോക്ടർ അനില എം കെ ,ഡോക്ടർ ശ്രീപ്രിയ എം ,സ്റ്റാഫ് സെക്രട്ടറി പ്രകാശൻ എം ,സ്റ്റുഡൻസ് യൂണിയൻ ചെയർ പേഴ്സൺ രേഷ്മ ലക്ഷ്മി, പി.ടി.എ പ്രസിഡൻറ് സി.വി തമ്പാൻ എന്നിവർ സംസാരിച്ചു.

Ashtangam Ayurveda family inviting all Ayurvedic Nature lovers to the.... ASHTANGAM ARANYAKAM - January 2-3-4 : 2023
2023-01-02 - 2023-01-04 | Ashtamgam, Kerala, India
At the heritage village Nagalassery….
Field survey and discussions on the field
National seminar on..
Ayurvedic Ethno medico Botanical studies
The survey, discussion and seminars are
Guided by expert scholars from various fields….
Maximum entry 75 participants
Registration Fee- Rs 3500/(with accomadation)
Prior online registration preferred
Email:info@ashtamgam.org , vipin.sukumaran@gmail.com
For details contact :
vd. Vipin. S Mob. 9486590832
Vd. Aswin T Das Mob. 8547246681
Reception. 0466-2372000
Location Map – https://maps.app.goo.gl/Dy9MH9RkK7jdpXdS9

Convocation Ceremony - 2022
2022-12-02 | Ashtamgam, Kerala, India
“അഗ്ര്യ ഗണ്യരുടെ – അനുഗ്രഹീത ദിവസം”
2022, ഡിസംബർ രണ്ടാം തീയതി രാവിലെ ആറുമണി മുതൽ എട്ടു മണി വരെ അഷ്ടാംഗത്തിൽ അധ്യാപകരുടേയും വിദ്യാർത്ഥികളുടെയും സ ജീവസാന്നിധ്യത്തിൽ നടന്ന ധന്വന്തരി ഹോമത്തോടെ ഈ ധന്യ ദിവസം ആരംഭിച്ചു.
രവിലെ ഒമ്പതരക്ക് ഘോഷയാത്രയോടെ ആദ്യ ബാച്ച് വിദ്യാർഥികളുടെ “സ്നാതകീയം” എന്ന ബിരുദ ദാന ചടങ്ങുകൾ തുടങ്ങി …
പത്തു മണിക്ക് ബിരുദ ദാനം

KUHS റെജിസ്ട്രർ ആയ ഡോ. മനോജ്‌കുമാർ സാർ ചരകത്തിലെ പ്രതിജ്ഞാ വാചകങ്ങൾ മലയാളത്തിൽ ചൊല്ലി കൊടുത്തു.
അവർ ഏറ്റു ചൊല്ലി …പിന്നീട് ..

വിദ്യാർഥികളിൽ തുടങ്ങി രക്ഷിതാക്കൾ, മാനേജ്‌മന്റ്, അധ്യാപകർ, അനധ്യാപകർ, വാച്ച്മാൻ വരെ എല്ലാവരെയും ഉൾപ്പെടുത്തിക്കൊണ്ട് ലളിതവും പ്രായോഗികവും അതിലേറെ ഹൃദയ സ്പര്ശിയുമായ പ്രഭാഷണം.

അമൃത ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസിലെ മുൻ പ്രിൻസിപ്പാളായ ഡോ. ഡി എം വാസുദേവൻ സാർ കൃത്യസമയത്ത് തന്നെ എത്തി മുഴുവൻ സമയം നമ്മുടെ കൂടെ ചെലവഴിക്കുകയും അതിലേറെ വൈവിധ്യമായ വൈദ്യശാസ്ത്രങ്ങൾ തമ്മിൽ വൈരുദ്ധ്യങ്ങളല്ല മറിച്ച് വൈവിധ്യങ്ങളാണ് ഉള്ളതെന്നും പരസ്പര പൂരകങ്ങളായി രോഗികേന്ദ്രീകൃതമായി പ്രവർത്തിച്ചാൽ ഒട്ടേറെ കാര്യങ്ങൾ ചെയ്യാമെന്ന് വളരെ സ്നേഹപൂർവ്വം ഓർമ്മിച്ചു ഓർമ്മിപ്പിച്ചു കൊണ്ടാണ് പ്രഭാഷണം ചെയ്തത്.
വൈവിധ്യങ്ങളായ വൈദ്യശാസ്ത്രങ്ങൾ രോഗിയെ മുൻനിർത്തിക്കൊണ്ട് അവരുടെ നന്മയ്ക്കായി പ്രവർത്തിക്കണമെന്നും ആധുനിക വൈദ്യശാസ്ത്രമടക്കം ഒരു കാലഘട്ടത്തിൽ ഇത്തരത്തിലായിരുന്നു എന്നും അദ്ദേഹം പ്രത്യേകം പറയുകയുണ്ടായി.
ഈ രീതി മറ്റു ചില രാജ്യങ്ങളിൽ എങ്ങനെ ഫലവത്തായി പ്രായോഗികമാക്കുന്നു എന്നത് ഉദാഹരണസഹിതം അദ്ദേഹം സദസിനെ ഉദ്ബോധിപ്പിച്ചു.

ഔദ്യോഗികമായ ബിരുദധാന ചടങ്ങിനു ശേഷം പിന്നീട് നടന്നത് ഗുരുവന്ദനമായിരുന്നു.
ഗുരുവന്ദനത്തിന് സ്വാഗതം പറഞ്ഞുകൊണ്ട് അഷ്ടാംഗം സെക്രട്ടറി ശ്രീ ഉണ്ണിമങ്ങാട്ട് അവർകൾ അഷ്ടാംഗം എന്ന വിദ്യാഭ്യാസ സ്ഥാപനം അതിൻറെ കാഴ്ചപ്പാടുകളും അഞ്ചുവർഷമായി നടന്നിട്ടുള്ള അഷ്ടാംഗത്തിന്റെ പ്രവർത്തനങ്ങളും മറ്റു സ്ഥാപനങ്ങളിൽ നിന്ന് വ്യത്യസ്തമായി അഷ്ടാംഗം ഉണ്ടാക്കിയ നേട്ടങ്ങളെയും കുറഞ്ഞ സമയം കൊണ്ട് കൃത്യമായി അവതരിപ്പിച്ചു.

അധ്യക്ഷ പ്രസംഗം ചെയ്ത അഷ്ടാംഗം പ്രിൻസിപ്പൽ അഷ്ട വൈദ്യൻ ആലത്തിയൂർ നാരായണൻ നമ്പി , പതിനായിരം മണിക്കൂർ ഏതെങ്കിലും ഒരു വിഷയത്തിൽ ശ്രദ്ധ കേന്ദ്രീകരിച്ചാൽ ആ വിഷയത്തിൽ ആ വ്യക്തി അഗ്രഗണ്യനാവാൻ സാധ്യതയുണ്ട് എന്നും അതോടൊപ്പം തന്നെ ഗുരുവിന്റെ അനുഗ്രഹത്താൽ മാത്രമേ ഒരുവന് ആ അഗ്ര്യത്തേക്ക് എത്താൻ സാധിക്കുകയുള്ളൂ എന്നും ഓർമ്മപ്പെടുത്തി.

എല്ലാ ഗുരുക്കന്മാരുടെയും അനുഗ്രഹം ഈ നൂതന വൈദ്യൻമാർക്ക് ഉണ്ടാകണമെന്ന് അദ്ദേഹം അഭ്യർത്ഥിക്കുകയും ചെയ്തു.
ഗുരുവന്ദനം ഉദ്ഘാടനം ചെയ്തത് കോട്ടയ്ക്കൽ ആര്യവൈദ്യശാല മാനേജിംഗ് ട്രസ്റ്റി ശ്രീ പി എം വാര്യർ അവർകളാണ്.
ലോകം മുഴുവൻ പടർന്നുപന്തലിച്ച് കിടക്കുന്ന ആയുർവേദത്തിന്റെ സാധ്യതകളെയും അതിൻറെ കാലിക പ്രസക്തിയെയും കുറിച്ച് അദ്ദേഹം സംസാരിച്ചു.
വളരെ പ്രമുഖരായ നാല് മഹദ് വ്യക്തിത്വങ്ങളെ ദക്ഷിണ നൽകി നമസ്കരിച്ച് എല്ലാ വിദ്യാർത്ഥി വിദ്യാർത്ഥിനികളും അനുഗ്രഹങ്ങൾ ഏറ്റുവാങ്ങി.

(അഷ്ടവൈദ്യ കുടുംബത്തിലെ ഏറ്റവും മുതിർന്ന അംഗമായ തൈക്കാട് ദിവാകരൻ മൂസ്സ്‌)
(അഷ്ടാംഗം ചെയർമാനും ബാല ചികിത്സ കുലപതി ശ്രീ ഗംഗാധരൻ വൈദ്യർ)
(ലോക പ്രശസ്തവും മലയാളികളുടെ സ്വകാര്യ അഭിമാനവുമായ കോട്ടക്കൽ ആര്യ വൈദ്യ ശാല മാനേജിങ് ട്രസ്റ്റീ ശ്രീ പി എം വാരിയർ)
(വാഗ്ഭടൻ ഉറങ്ങുന്ന മണ്ണിൽ നിന്ന് അഷ്ടവൈദ്യൻ പുലാമന്തോൾ ശങ്കരൻ മൂസ്സ്‌)
അഷ്ടാംഗഹൃദയം തുടർച്ചയായി പഠിക്കണമെന്ന് ഉപദേശിച്ച് അതിനുവേണ്ട അഷ്ടാംഗഹൃദയം എന്ന ഗ്രന്ഥം ഓരോരുത്തർക്കും നൽകി ഈ ഗുരുക്കന്മാർ ആ നിമിഷത്തെ ധന്യമാക്കി.
അതിനുശേഷം അഷ്ടാംഗം സ്ഥാപക പ്രിൻസിപ്പൽ ഡോക്ടർ പ്രസാദ് സദസ്സിനെ അഭിസംബോധന ചെയ്ത് സംസാരിച്ചു.
കഠോപനിഷത്തിലെ നചികേതസിന്റെ കഥ പറഞ്ഞു കൊണ്ടും ഹരിനാമകീർത്തനത്തിലെ വരികൾ പാടിക്കൊണ്ടും ഓരോരുത്തരും ജീവിതം ധന്യമാക്കണമെന്നും അഹന്തലവലേശം ഇല്ലാതെ അറിവിനായി കൊണ്ട് നിരന്തരം ശ്രമിക്കണമെന്നും ഓർമ്മപ്പെടുത്തിക്കൊണ്ട് ചിന്തോദ്വീപകമായ അനുഗ്രഹ പ്രഭാഷണം നടത്തി.

അതിനുശേഷം സംസാരിച്ചത് അഷ്ടാംഗം മാനേജിങ് ട്രസ്റ്റി ബ്രഹ്മശ്രീ കാണിപ്പയ്യൂർ നാരായണൻ നമ്പൂതിരിപ്പാട് അവർകളാണ്.
ജീവിതത്തിൻറെ ഉന്നമനത്തിന് സൂര്യചന്ദ്രാദി ഗ്രഹങ്ങളുടെയും ഗുരു കാരണവന്മാരുടെയും അനുഗ്രഹത്തിൻ്റെ പ്രസക്തിയെക്കുറിച്ച് അദ്ദേഹം അനുഗ്രഹപ്രഭാഷണത്തിൽ സൂചിപ്പിച്ചു.
അതിനുശേഷം എല്ലാ അധ്യാപകരും ചേർന്ന് നടത്തിയ പല പരീക്ഷകളിൽ നിന്നും ഈ വർഷത്തെ ഏറ്റവും നല്ല വിദ്യാർത്ഥിയെ കണ്ടെത്തുകയും അതിനർഹമായ ഡോക്ടർ ജോയൽ ജോയിക്ക് പാരിതോഷികങ്ങൾ നൽകുകയും ചെയ്തു.

അതിനുശേഷം ഡോക്ടർ ജോയൽ മറുപടി പ്രസംഗം ചെയ്തു.
പിന്നീട് അഷ്ടാംഗം ആയുർവേദ ചികിത്സാലയം മെഡിക്കൽ സൂപ്രണ്ട് ആയ ഡോക്ടർ പുരുഷോത്തമൻ വന്നുചേർന്ന എല്ലാവർക്കും നന്ദി രേഖപ്പെടുത്തി.

അഷ്ടാഗം വൈസ് ചെയർമാൻ കോട്ടക്കൽ ഗോപി ആശാൻ, ബ്രഹ്മശ്രീ കാണിപയ്യൂർ കൃഷ്ണൻ നമ്പൂതിരിപ്പാട്, ട്രസ്റ്റ് അംഗങ്ങൾ, ഹോണററി ഡയറക്ടർമാരായ അഷ്ട വൈദ്യൻ രവി മൂസ്സ്‌, ഡോക്ടർ വിനോദ് കൃഷ്ണൻ, ഡോക്ടർ ദേവൻ നമ്പൂതിരി, ഡോക്ടർ അപർണ പൂമുള്ളി, യോഗ ശ്രീ ശംഭു നമ്പൂതിരി, ഡോക്ടർ കാണിപ്പയ്യൂർ അജിത്ത് നമ്പൂതിരിപ്പാട്, തുടങ്ങിയവരുടെ മഹനീയ സാന്നിധ്യവും പരിപാടിക്ക് മിഴിവേകി.
അഷ്ടാംഗത്തിലെ മുൻകാല അധ്യാപകരും ഇതിൽ ഭാഗഭാക്കായി.
അങ്ങനെ രാവിലെ ഒമ്പതരയ്ക്ക് ആരംഭിച്ച രണ്ടു മണിയോടുകൂടി സമാപനം കുറിച്ച ഈ ഔദ്യോഗിക പരിപാടി ധന്യമായി പര്യവസാനിച്ചു.

വൈകുന്നേരങ്ങളിൽ നിരവധി കലാപരിപാടികൾ നടന്നു.
വിദ്യാർത്ഥികളുടെയും അധ്യാപകരുടെയും എല്ലാം കലാ പരിപാടികളും ആഘോഷങ്ങളും ആർത്താടലുകളും ഏറെ വൈകിയെങ്കിലും ശുഭമായി പര്യവസാനിച്ചു …
പിന്നിൽ പ്രവർത്തിച്ച എല്ലാവർക്കും അഭിനന്ദനങ്ങൾ
അനുമോദനങ്ങൾ
അനുഗ്രഹങ്ങൾ

Add on features to BAMS : Facility for YIC (Yoga Instructor Course) of S-Vyasa University & Sanskrit diploma course of Central Sanskrit University
2022-11-23 - 2023-02-28 | Ashtamgam, Kerala, India
Add on features to BAMS – Facility for YIC (Yoga Instructor Course) of S-Vyasa University & Sanskrit diploma course of Central Sanskrit University

VRANASIDDHI 2022
2022-11-21 - 2022-11-22 | Ashtamgam, Kerala, India
Two day National seminar on Non healing ulcers with paper presentation competition Inauguration ceremony.

Naturopathy Day - 2022
2022-11-18 | Ashtamgam, Kerala, India
അഞ്ചാമത് അന്തർദേശീയ നാച്ചുറോപ്പതി ഡേ പ്രശസ്ത പരിസ്ഥിതി പ്രവർത്തകൻ ശ്രീ അശോക് കുമാർ ഉദ്ഘാടനം ചെയ്തു.
അഷ്ടാംഗം ആയുർവേദ ചികിത്സാലയo വിദ്യാപീഠം ആഭിമുഖ്യത്തിൽ സംഘടിപ്പിച്ച ദേശീയ നാച്ചുറോപതി ദിനവും യോഗ ഇൻസ്ട്രക്ടർ കോഴ്സ് ബാച്ചിന്റെ ഉദ്ഘാടനവും ശ്രീ അശോക് കുമാർ ക്യാമ്പസിൽ വച്ച് നിർവഹിച്ചു. കോളേജ് വൈസ് പ്രിൻസിപ്പൽ ഡോക്ടർ രമ്യ അധ്യക്ഷത വഹിച്ച ചടങ്ങിൽ അഷ്ടാംഗം മാനേജിംഗ് ട്രസ്റ്റി ശ്രീ കാണിപ്പയ്യൂർ നാരായണൻ നമ്പൂതിരിപ്പാട് മുഖ്യപ്രഭാഷണം നടത്തി അഷ്ടാംഗം ട്രസ്റ്റ് സെക്രട്ടറി ശ്രീ ഉണ്ണി മങ്ങാട്, മെഡിക്കൽ സൂപ്രണ്ട് ഡോക്ടർ പുരുഷോത്തമൻ നമ്പൂതിരി ,ഡോക്ടർ രോഹിത് , ഡോക്ടർ ജോൺസൺ ,യോഗശ്രീ ശംഭു നമ്പൂതിരി എന്നിവർ ചടങ്ങിൽ സംസാരിച്ചു

Arts Fest 2022
2022-10-23 - 2022-10-25 | Ashtamgam, Kerala, India
Festin ‘O’ Beats 2022
Arts Fest conducted on 23rd 24th and 25th October

ആയുർവ്വേദ ദിനം 2022
2022-10-23
അഷ്ടാംഗം ആയുർവ്വേദ ചികിത്സാലയം വിദ്യാപീഠത്തിൽ ആയുർവ്വേദ ദിനം വിവിധ പരിപാടികളോടെ ആഘോഷിച്ചു.
ഒരാഴ്ച്ച നീണ്ടു നിന്ന ആഘോഷ പരിപാടികൾ പൊതുസമ്മേളനത്തോടു കൂടിയാണ് സമാപിച്ചത്. ആയുർവ്വേദ ദിനം ഷൊർണ്ണൂർ MLA ശ്രീ.പി. മമ്മിക്കുട്ടി ഉദ്ഘാടനം ചെയ്തു. അഷ്ടാംഗം പ്രിൻസിപ്പാൾ ഡോക്ടർ. ആലത്തിയൂർ നാരായണൻ നമ്പി അധ്യക്ഷത വഹിച്ച ചടങ്ങിൽ അഷ്ടാംഗം അയുർവ്വേദ ചികിത്സാലയം വിദ്യാപീഠം ട്രസ്റ്റ് ചെയർമാൻ ഗംഗാധരൻ വൈദ്യർ മുഖ്യപ്രഭാഷണം നടത്തി. തുടർന്ന് സുകൃതം ആയുർവ്വേദ ചികിത്സാലയത്തിലെ മുതിർന്ന ആയുർവ്വേദ ഡോക്ടറായ ആര്യദേവിയെ പൊന്നാട അണിയിച്ച് ആദരിച്ചു. അഷ്ടാംഗം കോളേജ് വൈസ് പ്രിൻസിപ്പാൾ ഡോ. രമ്യ , ട്രസ്റ്റ് സെക്രട്ടറി ഉണ്ണി മങ്ങാട്ട് PTA പ്രസിഡണ്ട് ശ്രീപതി .പി , സ്റ്റാഫ് സെക്രട്ടറി പ്രകാശൻ ഹൗസ് സർജൻസ് അസ്സോസിയേഷൻ പ്രസിഡണ്ട് ഡോ.ജോയൽ.എൽ. ജോയ് , പട്ടാമ്പി റോട്ടറി ക്ലബ്ബ് മെമ്പർ വേലേരി മഠം മുരളിധരൻ , സ്റ്റുഡൻറ് യൂണിയൻ ചെയർ പേഴ്സൺ രേഷ്മാ ലക്ഷ്മി, ഡോ. ശ്രീദേവി എസ് എന്നിവർ ചടങ്ങിൽ സംസാരിച്ചു.
ആയുർവേദ ദിനാഘോഷങ്ങളുടെ ഭാഗമായി ക്യാമ്പസ്സിൽ നടത്തിയ വിവിധ കലാ കായിക മത്സരങ്ങളിൽ വിജയിച്ചവർക്ക് ചടങ്ങിൽ സമ്മാനം വിതരണം ചെയ്തു.

ഇതൾ- രക്തദാന ക്യാമ്പ്
2022-09-26 10:00 - 15:00 | Ashtamgam, Kerala, India
അകാലത്തിൽ നമ്മെ വിട്ടു പിരിഞ്ഞ അഷ്ടാംഗത്തിലെ വിദ്യാർത്ഥിനിയുടെ ഓർമ്മക്കായി 2018 BAMS ബാച്ച് Xanthrons & അഷ്ടാംഗം NSS unit സംയുക്തമായി നടക്കിയ ഇതൾ- രക്തദാന ക്യാമ്പ്

ഇന്നൊവേഷൻ ഇൻക്യുബേഷൻ ഹബ്
2022-09-13 08:00 - 18:00 | Ashtamgam, Kerala, India
ഇന്നൊവേഷൻ ഇൻക്യുബേഷൻ ഹബ്
നമ്മുടെ വിദ്യാർത്ഥികൾക്ക് സംരംഭകത്തിൻ്റെ ആദ്യ പാഠങ്ങൾ പകർന്നു നല്കാനായി ആരംഭിച്ച അഷ്ടാംഗം ട്രസ്റ്റിൻ്റെ ഒരു നവീനാശയമാണ് ഇന്നൊവേഷൻ ഇൻക്യുബേഷൻ ഹബ് .
അതിൻ്റെ ഭാഗമായി ആരംഭിച്ച അഷ്ടാംഗം സെൻറർ ഫോർ പ്രൊഫഷണൽ എക്സലൻസ്, വിദ്യാർത്ഥികളെ അവരുടെ പ്രൊഫഷണൽ കഴിവുകൾ വർദ്ധിപ്പിക്കുവാനും ആയുർവേദത്തിൻ്റെ സാദ്ധ്യതകൾ മനസ്സിലാക്കി ഉയരുവാനും സഹായിക്കുന്നു.
ഇതിൻ്റെ ഭാഗമായി ആയുർവേദത്തിലെ പുതിയ വികസന സാദ്ധ്യതകളിലേയ്ക്ക് വെളിച്ചം വീശുന്നതിനായി നാളെ ഒരു യുവ സംരoഭകൻ നമ്മുടെ ക്യാമ്പസിൽ ഹൗസ് സർജൻമാരുമായി സംവദിക്കുവാൻ എത്തുന്നു.

അനൗപചാരിക സംസ്കൃതഭാഷാ വിദ്യാഭ്യാസ കേന്ദ്രo
2022-09-12 | Ashtamgam, Kerala, India
സെൻട്രൽ സാൻസ്ക്രിറ്റ് യൂണിവേഴ്സിറ്റിയുടെ (Central Sanskrit University, Under Ministry of Education, Govt. of India. New Delhi.) അനൗപചാരിക സംസ്കൃതഭാഷാ വിദ്യാഭ്യാസ കേന്ദ്രം അഷ്ടാംഗസ്റ്റിൽ പ്രവർത്തനമാരംഭിച്ചു.

അനൗപചാരിക വിദ്യാഭ്യാസ കേന്ദ്രത്തിന്റെ ഉദ്ഘാടനം കേരളകലാമണ്ഡലം റജിസ്ടാൻ ഡോ. പി. രാജേഷ് കുമാർ, നിർവ്വഹിച്ചു.

പരിസ്ഥിതി അവബോധന വാരo
2022-08-29 21:00 - 2022-09-03 17:00 | Ashtamgam, Kerala, India
പരിസ്ഥിതിവാരത്തോട് അനുബന്ധിച്ചു നടത്തിയ പരിപാടികൾ :

നമ്മുടെ കോളേജിലെ എല്ലാ ഹൗസ് കീപ്പിംഗ് ജീവനക്കാർക്കായി മാലിന്യ വേർതിരിവിനെ സംബന്ധിച്ച് ഒരു അവബോധന ക്ലാസ്.

പരിസ്ഥിതി അവബോധവാരാചരണത്തോടനുബന്ധിച്ച് മാലിന്യങ്ങളുടെ തരംതിരിക്കലും സംസ്കരണവും എന്ന വിഷയത്തിൽ ബോധവൽക്കരണ ക്ലാസും segregation and collection box സ്ഥാപിക്കൽ ചടങ്ങും അഷ്ടാംഗം ക്യാമ്പസിൽ നടന്നു. തുടർന്ന് ZERO WASTE PERIOD എന്ന ആശയത്തിൻ്റെ പോസ്റ്റർ പ്രകാശനവും അഷ്ടാംഗം സെക്രട്ടറി ശ്രീ.ഉണ്ണിമങ്ങാട് നിർവ്വഹിച്ചു.

പ്ലാസ്റ്റിക് ഉപയോഗനിരക്ക് കുറയ്ക്കുന്നതിന്റെ പ്രധാന്യം എല്ലാവരിലേക്കും എത്തിക്കുന്നതിനായി “period without plastic”, waste segregation “എന്നീ വിഷയത്തിൽ വിദ്യാർത്ഥികൾ പോസ്റ്ററുകൾ നിർമ്മിച്ചു. കൂടാതെ ക്യാന്റീൻ, ലേഡീസ് ഹോസ്റ്റൽ (hospital building) 2 നിലകളിലും, ന്യൂ ലേഡീസ് ഹോസ്റ്റൽ 3 നിലകളിലും, ബോയ്സ് ഹോസ്റ്റൽ എന്നിവിടങ്ങളിലെ ഭക്ഷണാ വശിഷ്ടങ്ങൾ, പ്ലാസ്റ്റിക്മാലിന്യങ്ങൾ,കടലാസ്,/ തുണി /കോട്ടൺ മുതലായവ നിക്ഷേപിക്കുന്നതിനായി പ്രത്യേകം 3 വേസ്റ്റ് ബിന്നുകൾ സ്ഥാപിക്കാൻ തീരുമാനിക്കുകയും ചെയ്തു. ഇതിനോടാനുബന്ധിച്ച് period without plastic”എന്ന campaignനും ഉദ്ഘാടനം ചെയ്തു.

പ്ലാസ്റ്റിക് സഞ്ചികൾ ഒഴിവാക്കുന്നതിന്റെ ആദ്യ പടിയായി സ്റ്റോറിൽ തുണി സഞ്ചികൾ ലഭ്യമാക്കുവാൻ ഉള്ള ശ്രമത്തിന് ഇന്ന് തുടക്കം കുറിച്ചു… തുണി സഞ്ചിയുടെ വില്പനയുടെ ഉത്ഘാടനം ബഹുമാനപ്പെട്ട മാനേജിങ് ട്രസ്റ്റി നിർവഹിച്ചു….

അഷ്ടാംഗത്തെ പരിസ്ഥിതി സൗഹൃദമാക്കുക എന്ന ലക്ഷ്യത്തോടെ ആരംഭിച്ച ‘അണ്ണാറക്കണ്ണനും തന്നാലായത് ‘ എന്ന പരിസ്ഥിതി അവബോധ വാരാചരണം പരിപാടിയുടെ അഞ്ചാം ദിവസം’വൃക്ഷതൈ നടീലിന്റെ പുരോഗതിയും സംരക്ഷണവും’ എന്ന വിഷയത്തെ ആസ്പദമാക്കിയുള്ള പ്രവർത്തനങ്ങളുടെ ഭാഗമായി നടന്നു
പദ്മശ്രീ പി ആർ കൃഷ്ണകുമാർ സെന്റർ ഫോർ ട്രെഡീഷണൽ നോളേഡ്ജ് സിസ്റ്റംസിന്റെ ക്ലാസ്സ്‌ – പരിസ്ഥിതി അവബോധന വാരത്തോട് അനുബന്ധിച്ചു, “കാർബൺ ന്യൂട്രൽ ക്യാമ്പസ്‌” എന്ന വിഷയത്തെപ്പറ്റി ഡോ. ടി. വി. സജീവ് (ചീഫ് സയന്റിസ്റ്, ഫോറെസ്റ്റ് ഹെൽത്ത്‌ ഡിവിഷൻ) സംസാരിച്ചു..

7. പരിസ്ഥിതിബോധ വാരാചരണം രണ്ടാം ദിവസം മഷിപേനയുടെ ഉപയോഗം പ്രോത്സാഹിപ്പിക്കുക, മേന്മകളെ പറ്റി ബോധവത്കരിക്കുക അതുവഴി പ്ലാസ്റ്റിക് പേനയുടെ ഉപയോഗവും അതുവഴിയുള്ള മലിനീകരണവും ചുരുക്കുക എന്നീ ഉദ്ദേശങ്ങൾ ലക്ഷമാക്കിയാണ്. ഒറ്റനോട്ടത്തിൽ ലളിതമെന്ന് തോന്നാമെങ്കിലും ഏതൊരു ചെറിയ കാര്യത്തിലും പാരിസ്ഥിതിക ബോധം വളർത്താമെന്നുള്ളതിന് ഒരു നല്ല മാതൃകയാക്കാം മഷിപ്പേനയെ….
“അണ്ണാറക്കണ്ണനും തന്നാലായത്” ൻറെ ഭാഗമായി നമ്മുടെ സ്റ്റോറിൽ മഷിപ്പേനകൾ ലഭ്യമാക്കിയിട്ടുണ്ട്. എല്ലാവരും മഷിപ്പേന വാങ്ങുകയും ഉപയോഗിക്കുകയും ചെയ്യണമെന്ന് അഭ്യർത്ഥിക്കുന്നു

Kathakali
2022-08-25 18:00 - 21:00 | Ashtamgam, Kerala, India
അഷ്ടാംഗം ആയുർവേദ ചികിത്സാലയം ഏവം വിദ്യാപീഠം SPICMACY യൂണിറ്റിന്റെ ആഭിമുഖ്യത്തിൽ കലാമണ്ഡലം എം. പി. എസ് നമ്പൂതിരി നയിച്ച കഥകളി ലെക്ചർ ഡെമോ കുചേലവൃത്തം അഷ്ടാംഗം ക്യാമ്പസിൽ അരങ്ങേറി.

Karmasidhi Series - 2022
2022-08-22 08:00 - 2022-08-27 17:00
Karmasidhi – 2022
KARMASIDDHI 2022, a National Level hands on training workshop on Keraleeya Kriyakrama was conducted by the Dept of Panchakarma from August 22, 2022 to August 27, 2022. The program was inaugurated by Dr.B.S.Prasad, President, Board of Ayurveda, NCISM. The sessions were conducted within the stipulated time. 59 delegates from almost all states of India participated in the event. The delegates were very much enthusiastic to learn and know about the Keraleeya Kriyakrama. The program was conducted in an uneventful and successful manner with the cooperation of all the departments and faculty. The feedback from the delegates indicates that they had a fruitful time at Ashtamgam and were able to learn a lot from here.

Independence Day - 2022
2022-08-13 08:00 - 2022-08-15 17:00 | Ashtamgam, Kerala, India
India’s 75th Independence Day Celebration #Azadi ka AmrithMaholtsav was celebrated in the name YODHA by INSPIRA Students Union on 13 August 2022 and 15 August 2022 by organising various competitions for students.

Shishyopanayaneeyam - 2021 Batch
2022-04-19
Receiving students as Shisya by gurus – 2021 Batch

Parudeesa
2022-03-31 | Ashtamgam, Kerala, India
Parudeesa
College day celebration

Voice of AACV – inter batch music competition

Pistah – inter batch cinematic dance competition

DJ liquid drum with chenda
